**JEGYZŐKÖNYV**

**Készült:** Telki Község Képviselő-testületének 2015 június 15-én a Polgármesteri Hivatal tárgyalójában megtartott rendkívüli nyílt üléséről.

**Jelen vannak:**

Deltai Károly Polgármester

Móczár Gábor Alpolgármester

Földvári-Nagy László Képviselő

Szigeti Antal Képviselő

Dr. Vida Rolland Képviselő

Fillinger Zsófia Képviselő

Halász Terézia Képviselő

dr. Lack Mónika Jegyző

Hoós Péter Településfejlesztési csoport

Vetési Vincéné Pénzügyi csoport

Király Gábor Műszaki szakértő

**Deltai Károly Polgármester** köszönti a testület tagjait és a megjelenteket, elmondja, hogy a Takács Zoltán alpolgármester nem tud részt venni az ülésen. Megállapítja, hogy a Képviselő testület határozatképes, az ülést megnyitja.

Telki Község Képviselő-testülete (egyhangú szavazattal - 7 fő képviselő volt jelen a szavazáskor) határozathozatal mellőzésével az alábbi napirendet fogadta el:

Napirend [1./ A Muskátli utcai körforgalmi csomópont építésére vonatkozó szerződések előkészítéséről](http://telki.hu/media/files/eloterjesztesek/2015/PB/06_15/Muskatli_utcai_korforgalom_beruhazasrol.docx)

**Előadó:** Polgármester

[**2./ Telki, Fő utca 12. szám alatti könyvtár épületének energiahatékonysági korszerűsítése című KEOP-5.5.0/A/12-2013-0343 jelű pályázat kérdéséről**](http://telki.hu/media/files/eloterjesztesek/2015/KT/06_15/Telki_Fo_utca_12_szam_alatti_konyvtar%20.docx)

**Előadó:** Polgármester

[**3./ Farkas Flórián önkormányzati tulajdonú bérlakás bérleti jogának módosítása**](http://telki.hu/media/files/eloterjesztesek/2015/KT/06_15/Berlakas_csere.docx)

**Előadó:** Polgármester

[**4./ A köznevelési intézmények működtetésére vonatkozó nyilatkozat és kérelem benyújtásáról**](http://telki.hu/media/files/eloterjesztesek/2015/KT/06_15/A_koznevelesi_intezmenyek_mukodteteser.docx)

**Előadó:** Polgármester

**Napirendek tárgyalása** [1./ A Muskátli utcai körforgalmi csomópont építésére vonatkozó szerződések előkészítéséről](http://telki.hu/media/files/eloterjesztesek/2015/PB/06_15/Muskatli_utcai_korforgalom_beruhazasrol.docx)

**Előadó:** Polgármester

*Az előterjesztés a jegyzőkönyv melléklete.*

Deltai Károly Polgármester: A Pénzügyi Bizottság tárgyalta az előterjesztést és elfogadásra javasolja a képviselő-testületnek.

A képviselő-testület 4 igen szavazattal, 2 tartózkodással és egy ellenszavazattal az alábbi határozatot hozta.

**Telki község**

**Képviselő-testülete**

**66/2015. (VI.15.) Öh. számú**

**Határozata**

**A Muskátli utcai körforgalmi csomópont építéséről szóló**

**szerződések előkészítéséről**

Telki község Képviselő-testülete úgy határoz, hogy a ,, Balesetveszélyes csomópontok átépítésének társfinanszírozása” című pályázati program keretében a Fő u. – Muskátli u. – Napsugár u. csomópontjában lévő körforgalmi csomópont megvalósításához 40.000.000.- Ft összegű költségvetési keretet biztosít.

1. Telki Önkormányzat Képviselő-testülete a Telki, Fő u. – Muskátli u. – Napsugár u. – Budajenői u. (1103. j. út 9+800 kmsz.) csomópontjának körforgalmú csomóponttá történő átépítésére társberuházói szerződést köt a Magyar Közúttal/KKK-val.

A képviselő-testület felhatalmazza a polgármestert az előzetes észrevételekben foglaltaknak megfelelően módosított és a Magyar Közúttal / Központi Koordinációs Központtal egyeztetett társberuházói szerződés aláírására.

1. A képviselő-testület hozzájárul a beruházás megvalósításához szükséges tervek és engedélyek elkészítéséhez.

**Felelős:** Polgármester

**Határidő:** 2015. július 31.

Deltai Károly Polgármester: A Pénzügyi Bizottság tárgyalta az előterjesztést és elfogadásra javasolja a képviselő-testületnek a Muskátli utcai körforgalmi csomópont építéséhez kapcsolódó településrendezési szerződés aláírásáról szóló előterjesztést.

A képviselő-testület 4 igen szavazattal, 2 tartózkodással és egy ellenszavazattal az alábbi határozatot hozta.

**Telki község**

**Képviselő-testülete**

**67/2015. (VI.15.) Öh. számú**

**Határozata**

**A Muskátli utcai körforgalmi csomópont építéséről**

**- településrendezési szerződés aláírásáról –**

Telki község Képviselő-testülete úgy határoz, hogy a ,, Balesetveszélyes csomópontok átépítésének társfinanszírozása” című pályázati program keretében a Fő u. – Muskátli u. – Napsugár u. csomópontjában lévő körforgalmi csomópont megvalósításához 40.000.000.- Ft összegű költségvetési keretet biztosít.

1. Telki Önkormányzat Képviselő-testülete a Breier és Társa Ingatlanhasznosító és Szolgáltató Korlátolt Felelősségű Társasággal megkötendő településrendezési szerződést a mellékletben foglalt tartalommal jóváhagyja.

2. Telki Önkormányzat Képviselő-testülete a körforgalmi csomópont építésével érintett ingatlan tulajdonosokkal kötendő településrendezési szerződést a mellékletben foglalt tartalommal jóváhagyja.

A szerződés tartalmának érdemét érintő módosítások esetén a képviselő-testület döntése szükséges.

A képviselő-testület felhatalmazza a polgármestert a szükséges szerződések aláírására.

**Felelős:** Polgármester

**Határidő:** 2015. december 31.

[**2./ Telki, Fő utca 12. szám alatti könyvtár épületének energiahatékonysági korszerűsítése című KEOP-5.5.0/A/12-2013-0343 jelű pályázat kérdéséről**](http://telki.hu/media/files/eloterjesztesek/2015/KT/06_15/Telki_Fo_utca_12_szam_alatti_konyvtar%20.docx)

**Előadó: Polgármester**

*Az előterjesztés a jegyzőkönyv melléklete.*

Deltai Károly Polgármester: A Pénzügyi Bizottság tárgyalta az előterjesztést és elfogadásra javasolja a képviselő-testületnek.

A képviselő-testület 7 igen szavazattal egyhangúlag az alábbi határozatot hozta.

**Telki község**

**Képviselő-testülete**

**68/2015. (VI.15.) Öh. számú**

**Határozata**

**Telki, Fő utca 12. szám alatti könyvtár épületének energiahatékonysági korszerűsítése című KEOP-5.5.0/A/12-2013-0343 jelű pályázat kérdéséről**

Telki község Képviselő-testülete úgy határoz, felhatalmazza a polgármester, hogy a Nemzeti Fejlesztési Minisztérium Környezeti és Energiahatékonysági Operatív Programokért Felelős Helyettes Államtitkársághoz benyújtott a Telki, Fő utca 12. szám alatti könyvtár épületének energiahatékonysági korszerűsítése című KEOP-5.5.0/A/12-2013-0343 jelű pályázat megvalósításának kérdéseit az új helyzetre való tekintettel egyeztetesse le a pályázat kiírójával.

**Felelős:** Polgármester

**Határidő**: azonnal

[**3./ Farkas Flórián önkormányzati tulajdonú bérlakás bérleti jogának módosítása**](http://telki.hu/media/files/eloterjesztesek/2015/KT/06_15/Berlakas_csere.docx)

**Előadó: Polgármester**

*Az előterjesztés a jegyzőkönyv melléklete.*

Deltai Károly: A kérelmező családi körülményeire való tekintettel kérte a szomszédos ingatlanba való átköltözésének engedélyezését.

Móczár Gábor: A képviselő-testület korábbi határozatában döntött arról, hogy ezt az ingatlant opciónálisan egy másik bérlő részére adja ki.

Deltai Károly: A két ingatlan méretében nem különbözi egymástól, tehát nem gondolom, hogy probléma lenne abból, hogy a másik bérlő részére ezt a lakást adjuk ki. A kiköltözést követően az eredeti állapotban kell visszaadni a bérlőnek a lakást.

Móczár Gábor: A másik bérlő július 31-ig költözhet be, tehát határidőt kell adni arra, hogy a lakást legkésőbb július 15-ig az eredeti állapotban kell visszaadni a bérlőnek.

Deltai Károly Polgármester az előterjesztés szerinti javaslatot teszi fel szavazásra.

A képviselő-testület 6 igen szavazattal és egy ellenszavazattal az alábbi határozatot hozta.

**Telki község**

**Képviselő-testülete**

**69/2015. (VI.15.) Öh. számú**

**Határozata**

**Farkas Flórián önkormányzati tulajdonú bérlakás bérleti jogának módosítása**

Telki község Képviselő-testülete úgy határoz, hogy hozzájárul Farkas Flórán körzeti megbízott - 51/2007.(III.06.) Öh számú képviselő-testület határozattal jóváhagyott - önkormányzati tulajdonú bérlakás bérleti jogviszonyának módosításához, és azt a Telki, Zápor utca 7. szám alatti ingatlan1. számú lakás bérleti jogviszonyára módosítja.

A bérleti jogviszony időtartama változatlanul a Telki körzeti megbízotti jogviszony időtartamáig áll fenn.

**Felelős:** Polgármester

**Határidő**: azonnal

[**4./ A köznevelési intézmények működtetésére vonatkozó nyilatkozat és kérelem benyújtásáról**](http://telki.hu/media/files/eloterjesztesek/2015/KT/06_15/A_koznevelesi_intezmenyek_mukodteteser.docx)

**Előadó: Polgármester**

*Az előterjesztés a jegyzőkönyv melléklete.*

Deltai Károly Polgármester az előterjesztés szerinti javaslatot teszi fel szavazásra.

A képviselő-testület 7 igen szavazattal egyhangúlag az alábbi határozatot hozta.

**Telki község**

**Képviselő-testülete**

**70/2015.( VI.15.) Öh.** **számú**

**Határozata**

**A köznevelési intézmények működtetésére vonatkozó nyilatkozat és kérelem benyújtásáról**

1. Telki község képviselő-testülete úgy határozott, hogy az Önkormányzat rendelkezésére álló saját és átengedett bevételek terhére, a saját tulajdonában álló – az állami intézményfenntartó központ által fenntartott köznevelési intézmény feladatinak ellátását szolgáló – ingó és ingatlan vagyon működtetését a helyi önkormányzati képviselők választását követő szeptember 1-jétől

 **vállalja**

A képviselő-testülete felhatalmazza a polgármestert a nyilatkozat aláírására.

|  |
| --- |
|  |
|  |  |

Határidő: 2015. június 15.

Felelős: Polgármester

Több hozzászólás nem volt. Deltai Károly Polgármester megköszöni a képviselőknek a részvételt és az ülést bezárja.

Dr. Lack Mónika Deltai Károly

 Jegyző Polgármester